**Ministru kabineta noteikumu projekta** **„Grozījumi Ministru kabineta 2016. gada 15. jūlija noteikumos Nr. 477 „Speciālās izglītības iestāžu, internātskolu un vispārējās izglītības iestāžu speciālās izglītības klašu (grupu) finansēšanas kārtība”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2016. gada 15. jūlija noteikumos Nr. 477 „Speciālās izglītības iestāžu, internātskolu un vispārējās izglītības iestāžu speciālās izglītības klašu (grupu) finansēšanas kārtība”” (turpmāk – projekts) izstrādāts pēc Izglītības un zinātnes ministrijas (turpmāk – ministrija) iniciatīvas, ņemot vērā veikto finanšu analīzi par valsts budžeta finansējumu pedagogu darba samaksai un valsts sociālās apdrošināšanas obligātajām iemaksām (turpmāk – mērķdotācija) izlietojumu pašvaldību speciālajās izglītības iestādēs (turpmāk – izglītības iestādes) saskaņā ar Valsts izglītības informācijas sistēmā (turpmāk – VIIS)  2016./2017.mācību gadam apstiprinātajām  pedagogu tarifikācijām un pašvaldību iesniegtajiem pārskatiem par finansējuma izlietojumu, kā arī izmaiņas pedagogu profesionālās darbības kvalitātes novērtēšanas sistēmā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Mērķdotācijas apmērs pašvaldībām tiek apstiprināts ikgadējā valsts budžeta likuma pielikumā, kur finansējums pedagogu darba samaksai un valsts sociālās apdrošināšanas iemaksām ir stingri iezīmēts. Analizējot pašvaldību iesniegtos pārskatus par finansējuma izlietojumu, konstatēts, ka pašvaldības patvaļīgi veic tām apstiprinātā finansējuma pārdali starp izdevumu pozīcijām, tas ir, pedagogu darba samaksai un valsts sociālās apdrošināšanas iemaksām apstiprināto finansējumu novirza uzturēšanas izdevumu segšanai, vai arī, veic pretēju darbību – uzturēšanas izdevumiem apstiprināto finansējumu novirza pedagogu darba samaksai un valsts sociālās apdrošināšanas iemaksām. Ņemot vērā iepriekš minēto, projekts paredz papildināt Ministru kabineta 2016.gada 15.jūlija noteikumus Nr.477 „Speciālās izglītības iestāžu, internātskolu un vispārējās izglītības iestāžu speciālās izglītības klašu (grupu) finansēšanas kārtība” (turpmāk – noteikumi Nr.477) ar jaunu punktu, kas nosaka aizliegumu veikt finansējuma pārdali.Analizējot izglītības iestāžu 2016./2017.mācību gada tarifikācijas, ir secināts, ka tarifikācijās nav atspoguļots finansējums 3% apmērā no 2016.gada septembrim – decembrim aprēķinātās mērķdotācijas. Ir pašvaldības, kurām tarifikācijā nav atspoguļots līdz pat 16% no piešķirtās mērķdotācijas. Savukārt 13 pašvaldībām tarificētā mērķdotācija mēnesī ir lielāka par piešķirto mērķdotāciju, kas skaidrojams ar to, ka pašvaldībām ir izveidojies pārpalikums no iepriekšējam periodam piešķirtās mērķdotācijas. Finansējums, kas netiek atspoguļots tarifikācijā, tiek izmaksāts pedagogiem uz rīkojuma pamata un ministrijai nav informācijas par patieso algas apjomu, ko saņem pedagogs. Lai pašvaldības finansējumu izlietotu paredzētajam mērķim – pedagogu darba samaksai, tādējādi arī VIIS atspoguļotos reālais pedagogu algas apjoms, projektā tiek paredzēts iekļaut normu, ka pašvaldībām tarifikācijās neatspoguļotais finansējums uz kārtējā gada septembri nepārsniegs 2% no piešķirtās mēneša mērķdotācijas. Norma nav attiecināma uz katru izglītības iestādi, bet uz pašvaldību kopumā. Tarifikācijās neatspoguļotais finansējums 2% apmērā no piešķirtās mēneša mērķdotācijas var tikt izmatots pedagogu darba samaksai iepriekš neparedzētiem gadījumiem – piemēram: pedagogu darba samaksai par slimu vai prombūtnē esošu pedagogu aizvietošanu, ilgstoši slimojošu izglītojamo mājmācības nodrošināšanai. Pašvaldību viedoklis ir, ka minētajiem mērķiem būtu nepieciešami 3% no piešķirtās mēneša mērķdotācijas, tomēr ir rasts kompromiss, ka minētajiem mērķiem var tikt izmantoti 2% no piešķirtās mēneša mērķdotācijasŠobrīd VIIS nav pieejama informācija par pašvaldības katrai izglītības iestādei apstiprināto finansējumu pedagogu darba samaksai. Lai analizētu katras izglītības iestādes mērķdotācijas izlietojumu, projektā tiek iekļauta norma, ka pašvaldībām būs jāievada VIIS informācija par piešķirtās mērķdotācijas apjomu katrai izglītības iestādei. Projektā tiek precizēta noteikumu Nr.477 9.1.apakšpunktā ietvertā norāde uz attīstības traucējumiem atbilstoši šī apakšpunkta iekavās minētiem programmu veidiem (atbilstoši Ministru kabineta 2014.gada 12.augusta noteikumu Nr.468 “Noteikumi par valsts pamatizglītības standartu, pamatizglītības mācību priekšmetu standartiem un pamatizglītības programmu paraugiem” 38.punktam).Noteikumu Nr.477 18.punkts ir iekļauts noteikumu III nodaļā “Kārtība, kādā no valsts budžeta finansē pedagogu darba samaksu un valsts sociālās apdrošināšanas obligātās iemaksas”. Ievērojot, ka nodaļās apvieno punktus, kas attiecas uz vienu regulējamo jautājumu un ka noteikumu Nr.477 18.punkts nosaka pārskatu sniegšanas kārtību, tai skaitā pārskatu sniegšanas kārtību attiecībā uz mērķdotācijas izlietojumu uzturēšanas izdevumu segšanai, projekts paredz papildināt noteikumus ar jaunu nodaļu “Pārskatu sniegšanas kārtība”. Papildu minētajam noteikumu Nr. 477 18.punktu paredzēts redakcionāli mainīt, jo šobrīd esošajā noteikumu redakcijā 18.1.apakšpunktā noteikts atskaites iesniegšanas datums – 15.februāris, savukārt, noteikumu 18.2.apakšpunktā atskaites par iepriekšējo gadu iesniegšanas datums ir 15.janvāris. Bez tam, citos normatīvajos aktos, kas regulē kārtības, kā aprēķināms finansējums mērķdotācijām pašvaldībām – pašvaldību izglītības iestādēm, pārskatu iesniegšanas datums par iepriekšējo gadu ir noteikts 15.janvāris.Tāpat, noteikumu Nr.477 18.punkts nosaka, ka pašvaldība pārskatus iesniedz ministrijā. Šī norma ir jāgroza, jo pašvaldības pārskatus sagatavo un iesniedz Izglītības un zinātnes ministrijai Ministriju, centrālo valsts iestāžu un pašvaldību budžeta pārskatu informācijas sistēmā “ePārskati”. Projekts paredz precizēt pārskata veidlapas, jo:1. Saskaņā ar 2016.gada 23.novembra grozījumiem Izglītības likumā mainījušās ir pedagogu profesionālās darbības kvalitātes pakāpes;
2. Lai veicinātu izglītības iestādei piešķirtās mērķdotācijas sadales caurspīdību, tiek paredzēts precizēt piemaksu atšifrējumu;
3. Tiek paredzēts, ka pārskatus par mērķdotācijas izlietojumu elektroniski apstiprina pašvaldības vadītājs vai viņa pilnvarotā persona.

Analizējot 2016./2017.mācību gadā izglītības iestāžu tarifikācijas, ir secināts, ka finansējuma apjoms, kas netiek atspoguļots tarifikācijā un par kura izlietojumu ministrijai nav informācijas, sastāda 593 371 *euro* mēnesī (gadā 7,1 milj *euro*). Lai veicinātu mērķdotācijas izlietojuma kontroli, turpmāk pašvaldībām divas reizes gadā būs jāsagatavo un jāiesniedz pārskati Izglītības un zinātnes ministrijai Ministriju, centrālo valsts iestāžu un pašvaldību budžeta pārskatu informācijas sistēmā “ePārskati”, kurā tiks atspoguļots finansējums, kas izlietots prēmijām un naudas balvām, kas tiek izmaksāts uz rīkojuma pamata un netiek atspoguļots tarifikācijā, kā arī neizmantotais finansējums, kas pāriet uz nākošo periodu. Kā arī projektā tiek stiprināta norma par to, ka pašvaldību vadītājs vai viņa pilnvarotā persona, elektroniski apstiprinot pārskatu, apliecina, ka mērķdotācija izlietota atbilstoši mērķim.Pamatojoties uz Valsts kontroles Revīzijas ziņojumā iekļautajiem iebildumiem par mērķdotāciju pedagogu darba samaksai pašvaldībām norādīts, ka ministrija nav izveidojusi efektīvu un precīzu pedagogu atlīdzības plānošanas modeli, jo neizlietotais mērķdotācijas atlikums ir 6 402 752 *euro*. Pie tam Valsts kontrole norāda, ka šī summa salīdzinot ar 2015.gadu ir palielinājusies par 1 029 754 *euro*. Tāpēc noteikumu projektā paredzēts samazināt mērķdotāciju pārsniegtās summas apmēru laika periodam no kārtējā budžeta gada 1.septembra līdz 31.decembrim, ja novadu un republikas pilsētu pašvaldību pārskatos uzrādītais atlikums uz kārtējā budžeta gada sākumu pārsniedz 1 % apmēru no pašvaldībai piešķirtās mērķdotācijas iepriekšējā budžeta gadā. Nelieli uzkrājumi ļauj pašvaldībām izlīdzināt pedagogu darba samaksu skolēnu skaita svārstību gadījumā, kā arī veikt iepriekš neparedzētu izdevumu (skolotāja ilgstoša slimošana, vairāki atvaļinājumi, dekrēta atvaļinājumi, pedagogu aizvietošana, u.c.) segšanu.Noteikumu 1.pielikumā atšifrētas izdevumu pozīcijas, kas veido uzturēšanas izdevumu normatīvu vienam internātskolas izglītojamam. Tomēr, 1.pielikumā minēto izdevumu saraksts nav pilnīgs un rada neizpratni pašvaldībās, ko drīkst vai nedrīkst iegādāties par valsts piešķirtās mērķdotācijas līdzekļiem. Tā piemēram, 1.pielikumā nav minētas tādas izdevumu pozīcijas, kā mīkstais inventārs (gultas veļa, apģērbs, apavi u.c.), sīki sadzīves priekšmeti un tamlīdzīgas preces, kas internātskolām ir ļoti nepieciešamas. Ievērojot minēto, projekts paredz papildināt 1.pielikuma 9.punktu, norādot, ka var iegādāties arī citu inventāru.Ņemot vērā to, ka 2017.gada 1.jūlijā četras pašvaldības bija sagatavojušas pašvaldības domes lēmumu projektus vai pieņēmušas lēmumus, saskaņojot tos ministrijā, par speciālo pirmsskolas izglītības iestāžu reorganizāciju, tās pievienojot speciālajām internātskolām ar 2018.gada 1.janvāri, projektā iekļauts pārejas noteikumu punkts, kas noteiks normatīvo regulējumu attiecībā uz finansējuma aprēķinu speciālajām internātskolām 2018.gadam, ja speciālajai internātskolai reorganizācijas rezultātā ar 2018.gada 1.janvāri pievienos speciālo pirmsskolas izglītības iestādi. Minētais normatīvais regulējums nepieciešams, jo saskaņā ar noteikumu Nr. 477 normatīvo regulējumu finansējuma aprēķins pedagogu darba samaksai un iestādes uzturēšanas izdevumu segšanai speciālajai internātskolai 2018.gadam tiks aprēķināts pēc izglītojamo skaita 2017.gada 1.septembrī speciālajā internātskolā. Ja speciālā pirmsskolas izglītības iestāde tiek pievienota ar 2018.gada 1.janvāri, tad, lai nodrošinātu finansējuma atbilstošu aprēķinu apvienotajai izglītības iestādei, nepieciešams izmantot izglītojamo skaitu 2017.gada 1.septembrī reorganizējamās pirmsskolas izglītības iestādes speciālajās pirmsskolas izglītības programmās un speciālajā internātskolā. Ministrija plāno reorganizēto speciālo internātskolu, kurām no 2018.gada 1.septembra pievienotas speciālās pirmsskolas izglītības iestādes, uzturēšanas izdevumus segt esošā – 2018.gada valsts budžetā apstiprinātā finansējuma ietvarā.Papildus skaidrojam, ka noteikumu Nr. 477 2.pielikuma 2.tabulā paredzētais administratīvā pedagoģiskā personāla skaits speciālās izglītības iestādē, reorganizācijas rezultātā palielinoties izglītojamo skaitam, ievērojot 2.tabulas proporcionalitāti, proporcionāli palielināms attiecībā pret direktora vietniekiem, bet ne pret direktora vietniekiem metodiskajā darbā un izglītības metodiķiem. Piemēram: ja izglītojamo skaits reorganizācijas rezultātā palielinājies līdz no 250 līdz 300, tad direktoru vietnieku skaits var būt 3 amata vienības. |
| 3. | Projekta izstrādē iesaistītās institūcijas | Republikas pilsētu un novadu izglītības darba vadītāji  |
| 4. | Cita informācija | Nav. |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz 59 izglītības iestādēm un aptuveni 3000 pedagogiem  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2017.gads | Turpmākie trīs gadi (*euro*) |
| **2018.** | **2019.** | **2020.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar 2017.gadu | izmaiņas, salīdzinot ar 2017.gadu | izmaiņas, salīdzinot ar 2017.gadu |
| 1. | 2. | 3. | 4. | 5. | 6. |
| **1. Budžeta ieņēmumi:** | **70 154 009** | **0** | **0** | **0** | **0** |
| **1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi** | **70 154 009** | **0** | **0** | **0** | **0** |
| 62.resors "Mērķdotācijas pašvaldībām"(administrē IZM) | 70 154 009 | 0 | 0 | 0 | 0 |
| *01.00.00. "Mērķdotācijas izglītības pasākumiem"* | *70 154 009* | *0* | *0* | *0* | *0* |
| **1.2. valsts speciālais budžets** | **0** | **0** | **0** | **0** | **0** |
| **1.3. pašvaldību budžets** | **0** | **0** | **0** | **0** | **0** |
| **2. Budžeta izdevumi:** | **70 154 009** | **0** | **0** | **0** | **0** |
| **2.1. valsts pamatbudžets** | **70 154 009** | **0** | **0** | **0** | **0** |
| 62.resors "Mērķdotācijas pašvaldībām"(administrē IZM) | 70 154 009 | 0 | 0 | 0 | 0 |
| *01.00.00. "Mērķdotācijas izglītības pasākumiem"* | *70 154 009* | *0* | *0* | *0* | *0* |
| **2.2. valsts speciālais budžets** | **0** | **0** | **0** | **0** | **0** |
| **2.3. pašvaldību budžets** | **0** | **0** | **0** | **0** | **0** |
| **3. Finansiālā ietekme:** | **0** | **0** | **0** | **0** | **0** |
| **3.1. valsts pamatbudžets** | **0** | **0** | **0** | **0** | **0** |
| 62.resors "Mērķdotācijas pašvaldībām"(administrē IZM) | 0 | 0 | 0 | 0 | 0 |
| *01.00.00. "Mērķdotācijas izglītības pasākumiem"* | *0* | *0* | *0* | *0* | *0* |
| **3.2. valsts speciālais budžets** | **0** | **0** | **0** | **0** | **0** |
| **3.3. pašvaldību budžets** | **0** | **0** | **0** | **0** | **0** |
| **4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi)** | **X** | **0** | **0** | **0** | **0** |
| **0** | **0** | **0** | **0** |
| **0** | **0** | **0** | **0** |
| **5. Precizēta finansiālā ietekme:** | **X** | **0** | **0** | **0** | **0** |
| **5.1. valsts pamatbudžets** | 0  | 0  | 0  | 0  |
| **5.2. speciālais budžets** | 0  | 0  | 0  | 0  |
| **5.3. pašvaldību budžets** | 0  | 0  | 0  | 0  |
| **6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā):** |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| **7. Cita informācija** | Ailē "Saskaņā ar valsts budžetu kārtējam gadam" norādīti tās valsts budžeta programmas izdevumi un ieņēmumi, saskaņā ar likumu “Par valsts budžetu 2017.gadam”, kuru projekts ietekmē. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Nepieciešamie saistītie tiesību aktu projekti | Vienlaikus ar noteikumu projektu ir izstrādāts un tiks virzīts izskatīšanai Ministru kabinetā noteikumu projekts “Grozījumi Ministru kabineta 2016.gada 5.jūlija noteikumos Nr. 445 “Pedagogu darba samaksas noteikumi” |
| Atbildīgā institūcija | Ministrija  |
| Cita informācija | 2016.gada 10.decembrī tika izsludināti grozījumi Izglītības likumā, paredzot pedagoga profesionālās darbības kvalitātes pakāpju skaitu samazināt līdz trim iepriekšējo piecu kvalitātes pakāpju vietā. Minētie grozījumi Izglītības likumā arī nosaka, ka, lai nodrošinātu pedagogu profesionālās darbības kvalitātes novērtēšanas sistēmas pilnveidi, līdz dienai, kad stāsies spēkā grozījumi Ministru kabineta 2014.gada 17.jūnija noteikumos Nr.350 "[Pedagogu profesionālās darbības kvalitātes novērtēšanas kārtība](https://likumi.lv/ta/id/267580-pedagogu-profesionalas-darbibas-kvalitates-novertesanas-kartiba)", bet ne ilgāk kā līdz 2017.gada 31.augustam pedagogu profesionālās darbības kvalitātes pakāpes nepiešķir. Šobrīd ministrija strādā pie jauniem Ministru kabineta noteikumiem, kas noteiks jaunu, pilnveidotu pedagogu profesionālās darbības kvalitātes novērtēšanas sistēmu. Vienlaikus ar šo projektu, ministrija ir izstrādājusi grozījumus Izglītības likumā, kas paredz noteikt, ka piemaksas apmēru par kvalitātes pakāpi noteiks izglītības iestādes, kurā novērtēta pedagoga profesionālās darbības kvalitāte, vadītājs. Tādējādi pati izglītības iestādei tai pieejamo finanšu līdzekļu ietvaros, varēs noteikt piemaksas apmēru attiecīgi par iegūto 1., 2. un 3.kvalitātes pakāpi. Atbilstoši jaunajam regulējumam kvalitātes pakāpes tiks piešķirtas, sākot ar 2017./2018.mācību gadu. Izstrādātie grozījumi Izglītības likumā paredz precizēt arī likuma pārejas noteikumu 53.punktu, nosakot, ka pedagogiem, kuriem kvalitātes pakāpi apliecinošs dokuments izsniegts līdz 2016.gada 31.decembrim, līdz kvalitātes pakāpi apliecinoša dokumenta derīguma termiņa beigām ir tiesības saņemt piemaksu par kvalitātes pakāpi atbilstoši Ministru kabineta 2016.gada 5.jūlija noteikumu Nr.445 „Pedagogu darba samaksas noteikumi” tiesiskajam regulējumam, kas bija spēkā uz 2017.gada 1.janvāri. Pēc Izglītības likuma izsludināšanas būs nepieciešams veikt grozījumus noteikumos Nr.477, lai nodrošinātu Izglītības likumā iekļauto normu izpildi. |

|  |
| --- |
| **VI. Sabiedrības līdzdalība un komunikācijas aktivitātes** |
| Plānotās sabiedrības līdzdalības un komunikācijas aktivitātes saistībā ar projektu | Noteikumu projekts saskaņošanas laikā tiks publicēts ministrijas mājas lapā. |
| Sabiedrības līdzdalības projekta izstrādē |  Projekta izstrādē piedalījās pārstāvji no izglītības iestādēm, pašvaldībām |
| Sabiedrības līdzdalības rezultāti | Ņemti vērā atsevišķi izglītības iestāžu vadītāju, pašvaldību izglītības speciālistu priekšlikumi |
| Cita informācija |  Nav. |
|  |  |
|  **VII. Tiesību akta projekta izpildes nodrošināšana un tās ietekme uz institūcijām** |
| Projekta izpildē iesaistītās institūcijas | Izglītības un zinātnes ministrija, novadu un republikas pilsētu pašvaldības, izglītības iestādes |
| Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs pārvaldes funkcijas vai institucionālo struktūru. |
| Cita informācija | Nav. |

Anotācijas V sadaļa – projekts šo jomu neskar.

Izglītības un zinātnes ministrs K.Šadurskis

Vizē:

Valsts sekretāra vietniece –

Politikas iniciatīvu un attīstības departamenta direktore,

valsts sekretāra pienākumu izpildītāja Gunta Arāja

13.07.2017.

2110

M.Jansone

67047973, modra.jansone@izm.gov.lv

I.Pavloviča

67047860, initra.pavlovica@izm.gov.lv